Ing bagéyan njaba Tata Surya ana gas-gas raseksa karo satelit-satelité sing mawa ukuran planèt. Akèh komèt kanthi périodha cendhak kalebu sapérangan Centaur, uga duwé orbit ing laladan iki. Badan-badan padhet ing laladan iki ngandhut gunggung volatil (conto: banyu, amonia, métan, sing asring disebut "es" jroning pangistilahan èlmu kaplanètan) sing luwih dhuwur dibandhingaké planèt batuan ing bagéyan njero Tata Surya.